《永叔自南阳至余郊迓焉首访谢公奄然相与流涕》
宋代·梅尧臣

郭门临汝水，镜色入高衢。
鞍马过其上，尘襟荡已无。
及郊逢故友，出涕各沾襦。
神物丧头角，空存尾与躯。
沟木失匠斲，谁施蓝与朱。
并辔不能语，斯文其已夫。
归来授予馆，自为炊雕胡。
且勿厌兹会，日月易以徂。

作者简介：梅尧臣（1002～1060）字圣俞，世称宛陵先生，北宋著名现实主义诗人。汉族，宣州宣城（今属安徽）人。宣城古称宛陵，世称宛陵先生。初试不第，以荫补河南主簿。50岁后，于皇祐三年（1051）始得宋仁宗召试，赐同进士出身，为太常博士。以欧阳修荐，为国子监直讲，累迁尚书都官员外郎，故世称“梅直讲”、“梅都官”。曾参与编撰《新唐书》，并为《孙子兵法》作注，所注为孙子十家著（或十一家著）之一。有《宛陵先生集》60卷，有《四部丛刊》影明刊本等。词存二首。